Pyran - Wikipedia

# Pyran

### Dhiworth Wikipedia, an godhoniador rydh

Baner Sen Pyran yw kroes wynn war enep du.

Sen Pyran yw an sans tasek a stenoryon. Herwydh an henhwedhel, Sen Pyran a dhiskudhas sten pan enowas ev tan – an sten a resegas dhiworth an moen esa y’n kyrghynn. An baner kernewek, aswonnys avel baner Sen Pyran ynwedh, yw selys war an henhwedhel ma – an grows wynn yw an sten, ha’n du yw an moen leskys.

Genys yn Iwerdhon, Sen Pyran o tewlys dhiworth als hag ev a dheuth dhe Gernow, dres an mor, war ven-melin. Wosa tira yn Kernow ev a dhrehevis oratri y’n tewynnow yntra Porthpyran ha Tewynn Pleustri. Yma oratri hwath ena, kudhys gans tewes.

Y leverir Sen Pyran dhe verwel pan goedhas ev yn puth wosa eva re – medhow o ev. Hedhyw yma lavar yw kemmyn hwath ow kul vri a'n hwarvos ma – "mar vedhow avel Pyraner"!

Sen Pyran yw aswonnys yn ta avel sans tasek Kernow, mes nepprys Sen Myghal po Sen Petrok a biw an titel ma. Dydh goel Sen Pyran yw an 5es a vis Meurth.

Yma tre Porthpyran owth hostya goel Lowender Pyran pub blydhen gelwys der enor dhe sans tasek an dre.

Retrieved from "http://kw.wikipedia.org../../../p/y/r/Pyran.html"

Categories: Ystory Kernow | Sens | Kernowyon

##### Views

- Ethygel
- Dadhelva
- Current revision

##### Hwilas

##### Tavosow erell

- English
- Esperanto